open-index/open-wikipedia-markdown huggingface dataset:
יעקב גזונדהייט (תעשיין)

**יעקב גזונדהייט** (תר"מ, 15 בספטמבר 1880 – כ"א בתשרי ה'תשט"ז, 1955) היה תעשיין ופילנתרופ יהודי, בדרום אפריקה, ב ובישראל.

## קורות חיים

נולד בוורשה, בן למשפחת הרב יעקב גזונדהייט, רבה של ורשה. למד בישיבה בפרשבורג והיה מוסמך לרבנות. בשנת 1920 היגר לאנגליה ומשם לדרום אפריקה, ובה הקים מפעלי תעשייה רבים.

בשנת 1926 עלה לארץ ישראל והתיישב בתל אביב. בשנת 1930 הקים את ביתו ברחוב בן-יהודה 77–79, שכונה "וילה פניאל". הבית נחשב לווילה המפוארת ביותר שהוקמה בתל אביב וכונה "הארמון של תל אביב". בבניין פעלו מקווה פרטי ובית כנסת שבו הוקמה ספרייה תורנית בשם "ספרית גזונדהייט" על שם סבו.

גזונדהייט לא חידש את עסקיו בארץ ישראל. הוא חי על הונו וזכה להילה של 'האיש העשיר ביותר במדינה'. הוא תמך במוסדות תורה וחסד.

היה פעיל בהסתדרות המזרחי, בשנות הארבעים החל להיות פעיל בברית שלום. בשנת 1938 תרם ל"ארגון נשי מזרחי" את המגרש שעליו נבנה "בית צעירות מזרחי". המבנה שימש בית ספר תיכון עם פנימייה לבנות דתיות, שהצליחו להימלט ממדינות אירופה, בפרט מגרמניה, לפני השואה.

בשנת 1950 תרם גזונדהייט את אחד המבנים המרכזיים של ישיבת פוניבז' בבני ברק והוא נקרא על שמו "תפארת יעקב". בבניין הוקמו בית מדרש, חדרי פנימייה וספרייה. גזונדהייט הקצה מלגה מיוחדת לבחורים מצטיינים כדי שישבו בבית המדרש שבבניין במשך חמש שנים וילמדו בעל פה את התלמוד הבבלי והתלמוד הירושלמי. ברבות השנים הוסב הבניין כולו לחדרי פנימייה.

בשנת 1954, זמן קצר לפני מותו של גזונדהייט, נהרס ביתו. לאחר מותו נבנה במקום בניין המגורים רב-הקומות הראשון בתל אביב. בחזית הבניין הוקם הסופרמרקט הראשון בישראל. סופרמרקט זה הוא הסניף הראשון של רשת שופרסל.

גזונדהייט נפטר בשנת 1955 ונקבר בבית הקברות נחלת יצחק.

בנו הוא התעשיין יהודה גזונדהייט, מייסד מפעל "אלקטרה".

## לקריאה נוספת
* 'גזונדהַיט, יעקוב', בתוך: דוד קלעי, **ספר האישים: לכסיקון ארצישראלי**, תל אביב: מסדה – אנציקלופדיה כללית, תרצ"ז, עמ' 132. 

## קישורים חיצוניים
* 
* 
* 

## הערות שוליים

קטגוריה:ישראלים ילידי פולין
קטגוריה:בוגרי ישיבת פרשבורג
קטגוריה:נדבנים ביישוב
קטגוריה:נדבנים ישראלים
קטגוריה:תעשיינים ביישוב
קטגוריה:תעשיינים יהודים דרום אפריקאים
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1880
קטגוריה:ישראלים שנפטרו ב-1955
Huanghai Raytour

**Huanghai Raytour** הוא כלי רכב מסחרי מתוצרת יצרנית הרכבים הכבדים הסינית **SG Automotive**  (שם רשמי: **Liaoning Shuguang Automotive Group, Ltd**), על ידי חטיבת המכוניות "Huanghai Auto" אשר מיוצר החל משנת 2016.

## תצורות
* 4 דלתות - מסחרית.
* 4 דלתות - מיניבוס.

## מפרט טכני
* העיצוב החיצוני של דגמי "Huanghai Raytour" מבוסס על עיצוב דגמי "פולקסווגן קראפטר" מתוצרת פולקסווגן הגרמנית.
* מנועי טורבו דיזל.
* מחיר היחידה עמד על 168,800-298,800 רנמינבי (שנת 2016, בסין).

## תמונות

קובץ:Huanghai Raytour 2 China 2015-04-10.jpg | דגם "Huanghai Raytour"  
קובץ:Huanghai Raytour China 2015-04-10.jpg | דגם "Huanghai Raytour"  


## קישורים חיצוניים

## הערות שוליים

קטגוריה:דגמי מכוניות שהושקו ב-2016
קטגוריה:מכוניות מסחריות
קטגוריה:מיניבוסים
קטגוריה:כלי רכב המיוצרים בסין
רקס מוהן

**רקס ג' מוהן** (באנגלית: **Rex G. Maughan**; 20 בנובמבר 1936 - 18 ביולי 2021) היה איש עסקים אמריקאי. מוהן היה המייסד, נשיא ומנכ"ל חברת פוראוור ליוינג פרודקטס, חברת שיווק רשתי (MLM) אמריקאית המגדלת, מייצרת ומשווקת  משקאות, מוצרי קוסמטיקה ותוספי תזונה מבוססי אלוורה.

## ביוגרפיה

מוהן נולד בעיר לוגאן שבמדינת יוטה בארצות הברית. הוא גדל בחוות בסודה ספרינגס, איידהו. רקס הכיר ובהמשך התחתן עם אשתו רות, בזמן שלמדו שניהם באוניברסיטת בריגהם יאנג (BYU). למוהן ולאשתו שלושה ילדים. מוהן היה חבר הכנסייה המורמונית ושימש כמיסיונר מטעמה בסמואה.

ב-18 ביולי 2021, נפטר מוהן בגיל 84 בביתו שבאריזונה.

## קריירה
בתחילת שנות ה-60 מוהן החל להשקיע בקרקעות בעודו עובד כרואה חשבון. מאוחר יותר, הוא הצטרף לחברת הבנייה Del E. Webb, שם בילה את 13 השנים הבאות, וכיהן כסגן הנשיא. במקביל עסק בהשקעות נדל"ן.

בשנת 1978 ייסד מוהן את חברת פוראוור ליווינג פרודקטס, חברת שיווק רב-שכבתית העוסקת בייצור ושיווק של משקאות, מוצרי קוסמטיקה וטיפוח אישי ותוספי תזונה מבוססי אלוורה ומוצרי מכוורת.

קצת על הקמת החברה Forever Living

מוהן ייסד את פוראוור ליווינג פרודוקטס בשנת 1978, הקמת החברה נעשתה לאחר רכישת פטנט לייצוב האלוורה מדובר על פטנט ייחודי למניעת התחמצנות ג'ל האלוורה ושמירה על תכונותיו הייחודיות לאורך זמן. . בדרך זו התגברו על הקושי של הפיכת האלוורה ל"מוצר מדף".  צמח האלוורה, כמו כל הצמחים, מתחיל תהליך חימצון ברגע חשיפה לאוויר. בתהליך החימצון התועלת הרפואית של הצמח מצטמצמת עד נעלמת לחלוטין. ייצוב האלוורה כאמור, מונע את תהליך החימצון ומאפשר להשתמש במוצרים במשך 4 שנים ולאפשר שימוש יעיל בתכונות הרפואיות של הצמח לאורך זמן ובכל מקום. 

המוצר הראשון (ומוצר הדגל) שיוצר הוא משקה האלוורה.  בעקבותיו הורחב פס הייצור וכרגע עומד על מגוון של כ 90 מוצרים שונים ביניהם מוצרים לשימוש יומיומי כמו שמפו, סבון, משחת שיניים וכו', מוצרי קוסמטיקה קרמים ומסיכות. לחברה ישנו גם מפעל נוסף ובו מיוצרים תוספי תזונה ברמה גבוהה. 

בשנת 2002 דורג מוהן בדירוג "פורבס 400" כאדם העשיר במקום ה-368 בעולם, עם שווי נטו של 600 מיליון דולר.

## הערות שוליים

קטגוריה:אנשי עסקים אמריקאים
קטגוריה:מנכ"לים אמריקאים
קטגוריה:בוגרי אוניברסיטת בריגהאם יאנג
קטגוריה:אמריקאים שנולדו ב-1936
קטגוריה:אמריקאים שנפטרו ב-2021
בית זיקוק לנפט

280px|ממוזער|שמאל|בית זיקוק לנפט
**בית זיקוק לנפט** (באנגלית: **Oil refinery**) הוא בית זיקוק וסוג של מפעל תעשייתי, שבו נפט גולמי מעובד למוצרים שימושיים שונים כגון בנזין, סולר, אספלט, שמן לחימום , קרוסין, גז פחמימני מעובה, ודלק למטוסי סילון .

בתי זיקוק הם לרוב קומפלקסים תעשייתיים גדולים ורחבים המכילים כמויות גדולות של צנרת לאורך כל הקומפלקס אשר נושאים נוזלים בין יחידות העיבוד השונות.

בתי זיקוק נפט הם קומפלקסים תעשייתיים גדולים הכוללים יחידות עיבוד שונות רבות מתקני עזר כגון יחידות השירות ומכלי אחסון. כל בית זיקוק מסודר בצורה ייחודית ומבוצעים בו תהליכי זיקוק על סמך מיקום בית הזקוק, המוצרים שהוא מפיק ושיקולים כלכליים.

בחלק מבתי הזיקוק המודרניים מעובדים בין 800,000 עד 900,000 חביות נפט גולמי ביום.

על פי "Oil and Gas Journal" נכון ל-31 בדצמבר 2014 פעלו ברחבי העולם 636 בתי זיקוק אשר עיבדו 87.75 מיליון חביות נפט באותו היום.

בית הזיקוק ג'מאנגר  בהודו הוא בית זיקוק הנפט הגדול ביותר בעולם מ-25 בדצמבר 2008 ואילך, עם קיבולת עיבוד של 1.24 מיליון חביות ביום.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:תהליכים כימיים תעשייתיים
קטגוריה:דלק
קטגוריה:תשתיות אנרגיה
שמרית מאיר

**שמרית מאיר** (נולדה ב-17 ביולי 1979) היא עיתונאית ופרשנית לענייני ערבים, שכיהנה כיועצת המדינית לראש ממשלת ישראל, נפתלי בנט. שימשה עורכת אתר "אל-מסדר" עד לסגירתו, וכתבת ופרשנית גלי צה"ל לענייני ערבים.

## ביוגרפיה
מאיר נולדה בחולון ולמדה בתיכון קוגל בעיר. את שירותה הצבאי עשתה ביחידה 8200, ולאחר מכן למדה לתואר ראשון במסגרת התוכנית המשולבת: פילוסופיה, כלכלה ומדע המדינה באוניברסיטה העברית בירושלים.
נכנסה לעולם התקשורת כשהתחילה לעבוד עם אהוד יערי, הפרשן לענייני ערבים של ערוץ 2. בהמשך הגישה את תוכנית הבוקר של הערוץ. ב-2002 עברה לגלי צה"ל ושימשה כתבת ופרשנית לענייני ערבים עד 2009.

לאחר מכן הצטרפה אל "הפרויקט הישראלי", ארגון הסברה פרו-ישראלי שהוקם בארצות הברית בשנת 2002, כאחראית על הסניף האזורי שיפנה לקהל הערבי. היא הקימה דף פייסבוק בשם "ישראל ללא צנזורה". הדף זכה להצלחה רבה, וכעבור תקופה קצרה צבר יותר ממיליון עוקבים. בעקבות ההצלחה הקימה מאיר אתר חדשות בערבית בשם "אל-מסדר" (בעברית: "המקור"), שסיפק חדשות על ישראל והאזור בצורה ישירה לקהל הערבי, מבלי להזדקק לתקשורת הערבית הממוסדת. האתר גם העביר ידיעות לאתרי חדשות ערביים.

בסוף אפריל 2019 הודיעה מאיר כי האתר נסגר, ופעילותו הועברה לגופים אחרים. לדבריה, הסיבה לסגירת האתר איננה כלכלית.

ביוני 2021 מונתה ליועצת המדינית של ראש הממשלה נפתלי בנט. בהמשך מונתה לעסוק גם לאחראית על האסטרטגיה התקשורתית של ראש הממשלה. העיתונאית דפנה ליאל דיווחה כי לדברי בנט, "מאיר עבורי היא מה שרון דרמר היה עבור נתניהו – אדם שאני מעריך וסומך על דעתו בכל התחומים. יש לה רעיונות מעולים והיא מביאה קבלות בזירה המדינית".

ב-12 במאי 2022, לאחר מספר אירועים בהם הקו המדיני והפוליטי אותו קידמה לא התקבל, נפגשה מאיר בביתו של בנט ברעננה עם בנט ועם היועץ הפוליטי אהרון שביב. לאחר פרסום המפגש, ופניית התנועה לאיכות השלטון לנציב שירות המדינה בדבר מפגש פוליטי של יועצת מדינית, הודיעה על סיום תפקידה בתחילת יוני 2022.

## חיים אישיים
מאיר נשואה לגדעון גלבוע, בנו של איש התקשורת דוד גלבוע, ומתגוררת בניו יורק.

## קישורים חיצוניים

*
*
* שמרית מאיר מתארחת בפודקאסט אפגב, פרק 76, 11 בנובמבר 2020
* 

## הערות שוליים

קטגוריה:עיתונאיות ישראליות
קטגוריה:עיתונאים ישראלים
קטגוריה:פרשנים לענייני ערבים
קטגוריה:פרשניות לענייני ערבים
קטגוריה:סגל גלי צה"ל
קטגוריה:בוגרות תיכון קוגל
קטגוריה:בוגרי תיכון קוגל
קטגוריה:יועצות ישראליות
קטגוריה:יועצים ישראלים
קטגוריה:יועצים מדיניים לראש ממשלת ישראל
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1979
קטגוריה:ישראלים שנולדו ב-1979
טיתי בהטאצ'אריה

**טיתי בהטאצ'אריה** (נולדה ב-1971) היא פרופסור חברת סגל להיסטוריה ומנהלת התוכנית ללמודים גלובליים באוניברסיטת פרדו המתמחה בהיסטוריה דרום אסייתית מודרנית . היא פמיניסטית מרקסיסטית בולטת ואחת המארגנות של שביתת הנשים הבינלאומית  ב -8 במרץ 2017. היא דוברת חריפה בתחום זכויות האדם של הפלסטינים ותומכת נלהבת של BDS.

## ביוגרפיה
בהטאצ'אריה גדלה בהודו. משפחתה הייתה קומוניסטית. מצד אמה במפלגה המרקסיסטית לניניסטית של הודו ומצד אביה במפלגה המאואיסטית  והיא חוותה בילדותה פשיטות של המשטרה על בית משפחתה. היא חיה ועובדת בווסט לאפייט, אינדיאנה. היא אמא לבת אחת.

## קריירה אקטיביסטית וכתיבה
בהטאצ'אריה כותבת בהרחבה על התאוריה המרקסיסטית, על המגדר ועל איסלאמופוביה בפוליטיקה למגזינים וכתבי עת אקדמאים כגון המגזין ללימודי אסיה , חקר דרום אסיה , האינתיפדה האלקטרונית , ג'ייקובין , סלון. קום  וסקירה שמאלית חדשה . היא חברת מערכת של המגזין ISR 

ספרה "שומרי התרבות: מעמד, חינוך, והאינטלקטואל הקולוניאלי בבנגאל" (באנגלית: "The Sentinels of Culture: Class, Education, and the Colonial Intellectual in Bengal") יצא לאור ב־2005 בהוצאת אוניברסיטת אוקספורד. הספר בוחן את הקשר המכונן בין תהליכים של היווצרות מעמד לבין היווצרות האומה. הספר מתמקד בהיבט מסוים מאוד של ההיסטוריה החברתית של המעמד הבינוני הבנגלי: העיסוק האובססיבי שלהם בתרבות ובחינוך.

היא ערכה את הספר "תאוריית הרבייה החברתית" (באנגלית: "Social Reproduction Theory") אשר יצא לאור ב-2017 בהוצאת פלוטו. זהו אוסף פורץ דרך בנושא חיי היומיום תחת הקפיטליזם. הספר מתמקד בנושאים כגון טיפול בילדים, בריאות, חינוך, חיי משפחה ותפקידים של מגדר, גזע ומיניות, שהם לטענת המחברים פקטורים מרכזיים להבנת הקשר בין ניצול כלכלי ודיכוי חברתי. היא השתתפה יחד עם כותבות אחרות כגון אנג'לה דייוויס, רסמייה עודה , קיאנגה ימטה טיילור  ננסי פרייזר וצ'ינציה ארוצה בחיבור המניפסט של התנועה הפמיניסטית פמיניזם ל-99 אחוז , שהיא תנועה שורשית פמיניסטית רדיקלית אשר מכירה בהצטלביות ובפעילות אקטיביסטית עבור כל הנשים - כולל אלה שהתעלמו מהן בתנועות פמיניסטיות אחרות. המניפסט יצא לאור בעברית בהוצאת נמלה.

בהטאצ'אריה מרצה ברחבי העולם, בין היתר בקולקטה, דלהי, בלפסט, לונדון, ברלין ואמסטרדם. כתביה תורגמו לצרפתית, פולנית, ספרדית ובנגלית.

בהטאצ'אריה היא אקטיביסטית למען צדק לפלסטינים ותומכת תנועת החרם.

## קישורים חיצוניים

* 

* מאמרים של טיתי בהטאצ'אריה במגזין ISR
* מאמרים מאת טיתי בהטאצ'אריה ב"דמוקרטיה עכשיו!"
* הספר "פמיניזם ל-99%" באתר "נמלה הוצאה לאור".

## הערות שוליים

קטגוריה:סופרות אמריקאיות
קטגוריה:סופרים אמריקאים
קטגוריה:פעילות BDS
קטגוריה:היסטוריוניות אמריקאיות
קטגוריה:בעלות תואר דוקטור מאוניברסיטת לונדון
קטגוריה:בעלי תואר דוקטור מאוניברסיטת לונדון
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
האופציה הביסקסואלית

**האופציה הביסקסואלית** (מאנגלית: **The Bisexual Option**) הוא ספר שנכתב ב-1978 על ידי הפסיכיאטר האמריקאי פריץ קליין. המהדורה השנייה של הספר יצאה ב-1993. הספר נחשב לאחת מהעבודות הראשונות על ביסקסואליות בדיסציפלינה של מחקרים קוויריים .

הספר אומר ומראה כי ביסקסואליות קיימת וכי אנשים עשויים להתאים לרצף של נטייה מינית זו. הספר גם מסייע להסביר מי הם ביסקסואלים ולמה יש להם בעיות בקהילות הטרוסקסואליות, הומוסקסואליות ולסביות.

## ראו גם

## קישורים חיצוניים
* 

* ''The Bisexual Option'' (Second Edition) on publisher's site
* ''The Bisexual Option'', page at the American Institute of Bisexuality

## הערות שוליים

קטגוריה:ספרות להט"ב
רצנית אוליביה

**רצנית אוליביה** (שם מדעי: *Calosoma olivieri*) היא חיפושית ממשפחת הרצניתיים. חיפושית שחורה בוהקת באורך 18–20 מילימטר, הניזונה מטריפת פרוקי-רגליים – זחלי פרפראים וזבובאים מהווים מזון מועדף עבורה. היא איננה מזיקה ונחשבת למועילה לאדם, עקב היותה מדבירה ביולוגית של מזיקים רבים.

תפוצתה של רצנית אוליביה היא רחבה. החיפושית נפוצה באפריקה, מזרח אסיה, המזרח התיכון ודרום אירופה. בישראל היא מצויה ברוב אזורי הארץ, כולל באזורי המדבר. הבוגרים פעילים מרבית השנה למעט בעונה החמה ביותר. הבוגרים מעופפים ונמשכים לאור.

באפריל 2019 (ה'תשע"ט) נצפו בישראל כמויות חריגות בגודלן של הרצניות, וזאת עקב החורף והאביב של אותה שנה שהיו רוויים בגשם לאורך כל התקופה. הגשם סיפק להן שפע של מזון ולכן הן התרבו בכמויות עצומות. מאחר שהיא נמשכת לאור פרטים רבים התקבצו סביב מקורות תאורה מלאכותית במשכנות ויישובי האדם. הכמויות הגדולות עוררו תבהלה ציבורית קטנה, אך המשרד להגנת הסביבה וארגוני טבע ומדע פרסמו הבהרות שהחיפושית איננה מזיקה (היא לא מסוכנת, לא רעילה ולא ארסית, לא מזיקה לחקלאות ולא מפיצה מחלות) אלא מועילה (מדבירה מזיקים), ולכן אין לחשוש מפניה ואין צורך להדביר או לרסס נגדה.

## קישורים חיצוניים

* 
* רצנית אוליביה, פוסט בפייסבוק של "חרקים - עולם קטן בגדול", 2019
*  "יש אלפים כאלה": התפרצות חיפושיות שחורות ברחבי הארץ, ערוץ היוטיוב של כאן חדשות, 29 באפריל 2019

קטגוריה:רצניתיים

קטגוריה:ארץ ישראל: חיפושיות
נקר שנהבי

ממוזער|250px|שמאל|תמונה משנת 1935 שצולמה בטבע, של נקר שנהבי
**נקר שנהבי** (שם מדעי: *Campephilus principalis*) הוא מין נכחד של עוף ממשפחת הנקריים אשר חי בעבר באמריקה הצפונית.

נקר זה היה המין הגדול ביותר ממשפחתו באמריקה הצפונית ואולי גם בעולם. הוא הגיע לאורך 50 ס"מ ולמוטת כנפיים של 71 ס"מ. במראהו הוא בעל כרבולת גבוהה ואדומה וכן החלק האחורי של הראש אדום עז. שאר הגוף שחור עם פסים לבנים בדומה לפסי בואש והמקור צהוב וארוך מאוד. כמו שאר הנקרים הוא בעל לשון ארוכה היכולה להישלף כדי ללקט חרקים מקליפות העץ.

נקר זה חי בעבר בטבע ביערות לחים בדרום ארצות הברית וגם בקובה שבאיים הקריביים. עקב ציד מופרז ואובדן היערות בהם חי פחתו אוכלוסיותיו, עד שנכחד. הפרט האחרון הידוע של מין זה הייתה נקבה שנצפתה בשנת 1944. עם זאת ב-2004 נמצא פרט מת בארקנסו, מה שחידש את הדיון על קיומו. לאחר מכן משלחות חוקרים חיפשו אחרי הנקר וב-2006 משלחת מאוניברסיטת וינדזור ומאוניברסיטת אובורן גילו רמזים על קיני נקרים שנהבים בנהר בדרום אלבמה, לואיזיאנה ובפלורידה. עם זאת מחקר מ-2009 לא מצא הוכחות לקיומם באזור. ב-2017 מדען מפלורידה טען שהוא צפה ב-10 נקרים ואייר אותם, אך הוא לא הצליח לצלם אותם, ומשכך הזיהוי התקבל בספקנות.

בשנת 2021 הוכרז הנקר כמין נכחד, לאחר שלא צלחו הניסיונות לאתר אותו בטבע. לעומת זאת, אתר הרשימה האדומה של IUCN עדיין מדרג את הנקר השנהבי כמין בסכנת הכחדה חמורה.

לנקר זה יש שני תת-מינים:
* נקר שנהבי אמריקאי (Campephilus principalis principalis)
* נקר שנהבי קובני (Campephilus principalis bairdii)

## קישורים חיצוניים
* 

* 

## הערות שוליים

קטגוריה:טקסונים שתוארו בידי קארולוס לינאוס
קטגוריה:נקריים
קטגוריה:אמריקה הצפונית: עופות שנכחדו
קטגוריה:עופות שנכחדו בהולוקן
קטגוריה:בעלי חיים שתוארו ב-1758
צ'אנה טאורוסטאר

**צ'אנה טאורוסטאר** הוא מיניוואן קטן, מתוצרת יצרנית הרכב הסינית **[[רכבי צ'אנגן]]**, אשר יוצר בין השנים 2010–2015.

## "Chana Taurustar"

* דגמי "צ'אנה טאורוסטאר" (מנוע 1.3 ליטר) שווקו בסין החל מ-16 בנובמבר 2010.
* דגמי "צ'אנה טאורוסטאר" (מנוע 1.4 ליטר) שווקו בסין החל מחודש מאי 2014.
* 5 דלתות (כולל 2 דלתות צד הזזה אחוריות).
* 7 נוסעים (דגם מנוע 1.3 ליטר).
* 5/7/8 נוסעים (דגם מנוע 1.4 ליטר).
* מנועי בנזין.
* סוג הנעה: הנעה אחורית.
* צמיגים: 165R13LT (דגמים: מנוע 1.3 ליטר, 1.4 ליטר).
* בשנת 2010 נבחר על ידי משרד המדע והטכנולוגיה הסיני דגם ה-"צ'אנה טאורוסטאר" כמיניוואן (בתצורת מיקרוואן) המשובח ביותר בסין.
### דגמים
* "MT Base 1.3" - מחיר היחידה עמד על 45,900 רנמינבי (נכון לנובמבר שנת 2010, בסין).
* "MT Standard 1.3" - מחיר היחידה עמד על 49,900 רנמינבי (נכון לנובמבר שנת 2010, בסין).
* "1.3 MT Luxury" - מחיר היחידה עמד על 51,900 רנמינבי (נכון לנובמבר שנת 2010, בסין).
* "MT Base 1.4" - מחיר היחידה עמד על 41,900 רנמינבי (נכון למאי שנת 2014, בסין).
* "MT Comfort 1.4" - מחיר היחידה עמד על 43,900 רנמינבי (נכון למאי שנת 2014, בסין).
* "1.4 MT Elite" - מחיר היחידה עמד על 45,900 רנמינבי (נכון למאי שנת 2014, בסין).

## גלריה

קובץ: Chana Taurustar 001.jpg | דגם "צ'אנה טאורוסטאר"
קובץ: Chana Taurustar 002.jpg| דגם "צ'אנה טאורוסטאר"


## ראו גם
* סדרת "Chana Star" 
* צ'אנה סטאר 9
* צ'אנה סטאר 9
* צ'אנה סטאר S460
* צ'אנה X70A
* צ'אנה CX70

## קישורים חיצוניים

* אתר היצרן (globalchangan.com/vehicle/vans_s5)

## הערות שוליים

קטגוריה:מיניוואנים
קטגוריה:דגמי מכוניות שהושקו ב-2010
קטגוריה:כלי רכב המיוצרים בסין
טאורוסטאר
אאורוס קומנדאנט

**אאורוס קומנדאנט** הוא רכב קרוסאובר מבית אאורוס הרוסי. הוא נבנה על בסיס פרויקט אאורוס סנאט ונקרא על שם מגדל קומנדנט  בקרמלין.

אב טיפוס ראשון הוצג לציבור באפריל 2019. ייצור מסחרי נעשה על ידי חברת סולרס-ילבוגה.
## קישורים חיצוניים
* 

## הערות שוליים

קטגוריה:מכוניות שרד
ק
צ'אנגן Raeton CC

**צ'אנגן Raeton CC** היא מכונית משפחתית גדולה מתוצרת יצרנית הרכב הסינית **[[רכבי צ'אנגן]]** אשר מיוצרת בסין משנת 2017 ועד היום.

## צ'אנגן Raeton CC

* דגם הקונספט "Changan Raeton CC" הוצג לראשונה בתערוכת הרכב הבינלאומית של שאנגחאי, באפריל 2015, אבל לא היו קשרים חזותיים לגרסת הייצור.
* דגם ה-"Changan Raeton CC" שווק בסין, מחודש דצמבר 2017 (שנת מודל 2018).
* 4 דלתות.
* 5 נוסעים.
* מנוע קדמי.
* מנוע בנזין מגדש טורבו 1.5 ליטר.
* סוג הנעה: הנעה קדמית.
* תאוצה בין 0-100 קמ"ש היא 11.4 שניות.
* מחיר היחידה עמד על 89,900-138,900 רנמינבי (נכון לדצמבר 2017, בסין).

### מכירות דגם "צ'אנגן Raeton CC" בסין

* 5,540 יחידות (דצמבר 2017).
* 29,778 יחידות (שנת 2018).
* 4,954 יחידות (ינואר-מרץ 2019).

## גלריה

קובץ: Chang'an Raeton CC 01 China 2018-03-20.jpg | דגם "צ'אנגן Raeton CC"
קובץ: Chang'an Raeton CC 02 China 2018-03-20.jpg | דגם "צ'אנגן Raeton CC" 
קובץ:Chang'an Raeton CC 02 China 2018-03-26.jpg | דגם "צ'אנגן Raeton CC"
קובץ:Changan Raeton CC 001.jpg | דגם "צ'אנגן Raeton CC" 
קובץ:Changan Raeton CC Auto Beijing.jpg | דגם "צ'אנגן Raeton CC"


## ראו גם
* סדרת "Chana Star" 
* צ'אנה סטאר 9
* צ'אנה סטאר S460
* צ'אנה X70A
* צ'אנה CX70 
* צ'אנה טאורוסטאר

## קישורים חיצוניים

* 
* 
* 
* אתר היצרן  (changan.com.cn/car/raeton)

## הערות שוליים

קטגוריה:מכוניות משפחתיות גדולות
קטגוריה:דגמי מכוניות שהושקו ב-2017
קטגוריה:כלי רכב המיוצרים בסין
Raeton CC
ניני (סרט)

**ניני** הוא סרט קולנוע ישראלי משנת 1962 מסוגת דרמה רומנטית בבימויו של שלמה סוריאנו עם אריק איינשטיין ורונית כץ בתפקידים הראשיים.

התסריט נכתב על ידי שלמה סוריאנו והוא מבוסס על הספר "ניני, בת הדת האחרת" של מאיר זרחי משנת 1957.

המועצה לביקורת סרטים ומחזות בקשה לפסול את הסרט מפני שהופיעו בו בתחילתו שלוש שחקניות שחורות עם בגדי ים חושפני (ביקיני) ובעיקר בגלל על סיפור על יהודי שמתאהב בנוצרייה, לבסוף אושרה ההקרנה, אולם מן הסרט נשללו ההטבות המגיעות לסרט ישראלי על פי חוק הסרטים. .הישראליים.
זה היה סרטו הראשון של אריק איינשטיין. הוא מגלם תפקיד של צעיר יהודי המתאהב בצעירה נוצרייה למרות התנגדות מכל הצדדים.
את רונית כץ, יוצאת להקת הנח"ל, בחר סוריאנו מקרב תלמידות בית הספר למשחק "בית צבי".
הסרט הועלה להקרנת הבכורה בקולנוע "ארמון דוד", זכה לביקורות קשות, לא הצליח כלכלית ונשכח.

הסרט צולם על רקע רחובות ונופים של תל אביב-יפו בשנות ה-60.

חברת יונייטד קינג הפיקה מארז סרטי DVD של אריק איינשטיין, והסרט הופץ במהדורה דיגיטלית משופרת.

## תקציר העלילה
חנן יעקובי (אריק איינשטיין) הוא צעיר בן תפנוקים שלא חסר לו דבר. אביו (יעקב איינשטיין) הוא בעל מפעל וחנן עובד שם בעבודה פקידותית ומשעממת, מרבה לאחר לעבודה ולהתעסק בתחביבו, ציור.

אביו מזמן אותו לשיחה ואומר לו כי הוא מייעד אותו לממשיכו אך את חנן זה לא מעניין. חברתו תמר (נורית נאמן) היא בתו של השותף במפעל ורוצה להתחתן עם חנן ולהקים משפחה אך חנן מסרב.

יום אחד יוצא חנן לצייר ביפו העתיקה. הוא עובר בשוק הפשפשים ועולה על גבעה הצופה על החוף. שם הוא מבחין באישה קשישה (בטי סגל) שעומדת להתעלף. הוא חש אליה, תומך בה ומלווה אותה לביתה. היא אומרת לו שבתה ניני (רונית כץ), עובדת כאחות בבית החולים של המיסיון.

חנן מוצא אותה בבית החולים ומתאהב בה מיד. היא אומרת לו שהיא נוצרייה ושמה המלא הוא יוהנה על שם יוהנה הקדושה.

הם מטיילים באתרי תל אביב - רחוב דיזנגוף, כיכר הבימה, גן החיות ועוד ומסיימים בשקיעה רומנטית בחוף יפו.

כומר הקהילה (נפתלי יבין) נפגש עם חנן וניני ומנסה לשכנע אותם להפסיק את יחסיהם, אך ללא הצלחה.

הם נוסעים לטיול צפונה עם דני ואורנה חברים של חנן ומבקרים בקיבוץ ובכנרת שם הם מממשים את אהבתם.

תמר מארגנת נשף בבית הוריה. חנן וניני מגיעים לשם. ניני זוכה ליחס משפיל מתמר וחברותיה ובורחת מהבית. חנן מנסה לחפש אותה בלילה ביפו. לבסוף הוא מוצא אותה והם מתחבקים. על המסך מופיעה הכתובת:סוף?

שחקנים

## קישורים חיצוניים

* 
* ניני: בת הדת האחרת, בבלוג של אלי אשד
* 

קטגוריה:סרטים בעברית
קטגוריה:אריק איינשטיין
קטגוריה:סרטי דרמה רומנטית
קטגוריה:סרטי שלמה סוריאנו
קטגוריה:סרטים ישראליים משנת 1962
ארץ האבודים

**ארץ האבודים** (באנגלית: **Land of the Lost**) הוא סרט קומדיה והרפתקאות אמריקאי שיצא לאקרנים ב-5 ביוני 2009 בידי אולפן סרטי יוניברסל. הסרט בכיכובם של ויל פרל, אנה פריל, דני מקברייד וג'ורמה טאקונה מבוסס על סדרת הטלוויזיה  משנת 1974, בה קבוצת מדענים מגלה יקום שונה הנשלט בידי דינוזאורים, אנשי מערות ואנשי לטאה. עם זאת היו הרבה מאוד הבדלים בין הסרט לסדרת הטלוויזיה.

הסרט לא הצליח בקופות וגרף 68.8 מיליון דולר אף שהפקתו עלתה 100 מיליון דולר. הוא גם נקטל בידי המבקרים שנתנו לו ציונים שליליים. הסרט זכה בפרס פטל הזהב לפריקוול, הרימייק, ההמשך או ההעתק הגרוע ביותר לשנת 2010.

## עלילה
ד"ר רייק מרשל, פלאונטולוג בעל תאוריות מוזרות, מקבל עבודות זולות כמורה בבית ספר לאחר פיצוץ ריאיון עם המגיש מאט לאוור בתוכניתו לפני 3 שנים. באחד הימים מועמדת דוקטורט בשם הולי קנטרל מספרת לו שתאוריה שלו על מסעות בזמן אפשרית ומוכיחה זאת באמצעות מאובן שהגיע ממערה נידחה. הם נוסעים לחקור אותה מלווים בוויל סטנטון, בעל חנות ממתקים המסיע אותם ברפסודה שלו. המערה מכוסה בגבישים חזקים בעלי אנרגיית טכיון חזקה וכשמרשל מפעיל את הממיר שהכין הוא מסיע אותם לשממה נידחה. 

בשממה מדברית זו הם מצילים פרימט אנושי בשם צא-קא מזוג שודדים והוא חובר אליהם. הם נמלטים מטירנוזאורוסית גדולה שמתקרבת לעברם, מתחבאים במערה ושם ישנים. מרשל מקבל בבוקר הודעה טלפתית מאיש הלטאה אנוק הצריך עזרה ומצוי בקצה חורבות בקצה העמק. מרשל וחבריו מגיעים לשם ונתקלים בצבא אנשי לטאה קטלניים המובילים אותם לאנוק, המודיע להם שגורש משבטו ומנסה למנוע מהמנהיג זארם לכבוש את כדור הארץ בעזרתם. 

לאחר מכן הם יוצאים לשממה ומוצאים מכונת גלידה המושכת קומפסוגנתוסים, ולוצירפטורים ונקבה של אלוזאורוס רעבה הנתקלת בטירנוזאורוסית. שני הענקים מחליטים לרדוף אחרי האנשים ולאחר מרדף מרשל זורק לעבר האלוזאורוסית מכל של חנקן נוזלי הגורם לה להתפוצץ ומחלץ מגופה את הממיר שלהם ואולם הוא נחטף מהם בידי פטרנודון. הם מחלצים את הממיר מהקן מלא הביצים והולי משתמשת בו, בזמן שהחבורה נרגעת בחיפוש ביצי הלטאים. אך היא נתפסת ומובאת אל המנהיג זארם, המודיע לה שאנוק משקר להם ומנסה בעצמו לכבוש את כדור הארץ.

מרשל וסטנטון לצד צא-קא מגיעים לחלץ אותה משוביה ומצליח. המאבק מושך את הטירנוזאורוסית המכונה "גראמפי" ומרשל לוחם איתה בדו-קרב שבסופו הוא נבלע בבטנה אך שורד. הטירנוזאורוסית מתיידדת איתו ויחדיו הם נעים לצבא אנשי הלטאה ומביסים אותם ואז עוברים דרך דלת גבישית לחדרו של אנוק. הם לוחמים איתו ושוברים את גביש הבדולח, איתו הוא יכול לחדור לכדור אך להולי יש גביש נוסף שאיתו הם יכולים לחזור לכדור. ואולם וויל מחליט להישאר בעולם האבוד, כדי למנוע מאנוק להגיע לכדור הארץ.

בסוף הסרט, לאחר שנים ד"ר מרשל המוציא ספר חדש שוב מוזמן לתוכניתו של מאט לאוור על הביצה שהולי הביאה. לבסוף מסתבר שהביצה לא הייתה ביצה של דינוזאור.

## צוות השחקנים הראשי
* ויל פרל - ד"ר רייק מרשל.
* אנה פריל - הולי קנטרל.
* דני מקברייד - וויל סטנטון.
* ג'ורמה טאקונה - הפרימטית צא-קא.
* ג'ון בוילאן - אניק.
* מאט לאוור - בתפקיד עצמו.
* לנרד נימוי - הזארם.
* דגלאס טייט - סליסטאק.
* מורן אטיאס - אשת פרימט צא-קא
* נואה קרופורד - נער מתבגר

## קישורים חיצוניים
* 

קטגוריה:סרטי 2009
קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:סרטי דינוזאורים
קטגוריה:זוכי פרס פטל הזהב: סרטים
קטגוריה:סרטי מדע בדיוני מ-2009
The Legend of Xanadu

**The Legend of Xanadu** (בעברית: **אגדת קסנדו**) הוא סינגל של להקת דייב די, דוזי, ביקי, מיק וטיץ' שהגיע בשנת 1968 למקום הראשון במצעד הסינגלים הבריטי, והיה הלהיט המצליח ביותר של הלהקה. כמו רבים משירי הלהקה, כתבו את השיר הפזמונאים קן הווארד ואלן בלייקלי. בדומה להקלטות אחרות של הלהקה השיר כולל חידושים כגון קטע של חצוצרה, וקול ברור של הצלפה בשוט. את הליווי המוזיקלי ניהל ג'ון גרגורי.

## התקליטון
;צד א'
* "The Legend of Xanadu" (קן הווארד, אלן בלייקלי) – 3:35
;צד ב'
* "Please" (דייב הרמן, ג'ון דיימונד, טרוור דייוויס) – 3:20

## מצעדים

## גרסאות כיסוי
להקת The Fall הקליטה את השיר עבור אלבום האוסף "Ruby Trax" בהוצאת NME.

## אזכורים בתרבות הפופולרית
בפרק "Timeslides" של הסדרה "ננס אדום" דייב ליסטר בממד אחר הוא אדם עשיר שחי בארמון בשם "קסנדו", כמחווה לשירם של דייב די, דוזי, ביקי, מיק וטיץ'.

## קישורים חיצוניים

* "The Legend of Xanadu" באתר MusicBrainz

## הערות שוליים

קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
Trust Nobody

"**Trust Nobody**" (בעברית: "**אל תסמוך על אף אחד**") הוא סינגל של הדיג'יי קשמיר קאט, אשר הוקלט על ידי הזמרת-יוצרת האמריקאית סלינה גומז, בשיתוף עם טורי ליינז מתוך האלבום, 9. השיר יצא לאור ב-30 בספטמבר 2016, כסינגל השני מתוך האלבום.

השיר הגיע למקום ה-46 במצעד המוזיקה האוסטרלי.

## רקע וכתיבה
השיר נכתב על ידי קשמיר קאט, סלינה גומז, סטארה, טורי ליינז, בני בלנקו ופרנק דוקס והופק על ידי קשמיר קאט, בלנקו, דוקס וכריס או'ריאן. כמו כן, הצליח השיר להגיע אל המקום ה-61 במצעד הרשמי של קנדה.

הווידאו קליפ המלא שיצא עבור השיר פורסם ב-16 בנובמבר 2016, בערוץ היוטיוב של קשמיר קאט.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי סלינה גומז
קטגוריה:שירים שנכתבו על ידי פרנק דוקס
קטגוריה:שירים שנכתבו על ידי סטארה
קטגוריה:שירים שהופקו על ידי בני בלנקו
קטגוריה:שירים שהופקו על ידי פרנק דוקס
קטגוריה:שירים שהופקו על ידי קשמיר קאט
קטגוריה:סינגלים בהוצאת אינטרסקופ רקורדס
נחלת שבט ראובן

250px|ממוזער|שמאל|מפת הנחלות השבטים. נחלת ראובן צבועה בזהוב בצידה הימני של המפה
**נחלת שבט ראובן** היא נחלת שבט ראובן כפי שהוגדרה ב. הכתוב מציין שנחלת השבט חולקה על ידי משה, והנחלה לא חולקה בגורל, כמו אצל שבטים אחרים. הנחלה מקיפה את חבלי הדרום של עבר הירדן של ארץ ישראל.

## גבולות השבט

לפי הכתוב ביהושע י"ג מקיפה הנחלה את חבליה הדרומיים של עבר הירדן. גבולה מסומן מנחל ארנון עד ואדי חיסבאן אשר נפגש עם עמון ומנהר הירדן באזור ים המלח ועד המדבר השוכן במזרח.
התיאור בספר יהושע שונה מתיאורה של הנחלה המופיע ב. בתיאור זה הערים ערוער, דיבון ועטרות שופן הנכללות בתיאור בנחלה ביהושע נמצאות בתחומי נחלת שבט גד. דיבון אודותיה נכתב בספר יהושע נקראת בספר במדבר דיבון גד. זאת עדות להתנחלות שבט גד בדיבון שבתחומי נחלת ראובן. שבט גד מוזכר במצבת מישע: "ואיש גד ישב בארץ עטרות מעולם". מידע זה מלמד שבנחלת השבט התיישבו שבטים נוספים. ייתכן כי תחום הנחלה המוצג בפרק הוא אזור מנהלי הכולל את נחלת ראובן שתיאור גבולה מופיע בספר במדבר. יש הסוברים כי באזור התיישבו אף מואבים, וזאת מערכת מנהלתית מאורגנת מימי ממלכת ישראל המאוחדת. האזור המנהלי המופיע ביהושע דומה בתיאורו לתיאור המחוז השנים עשר של ממלכת שלמה כפי שמתואר ב.

הכתוב בדברי הימים א', ה' מתאר את האזור בימי מלכות שאול: " י וּבִימֵי שָׁאוּל עָשׂוּ מִלְחָמָה עִם-הַהַגְרִאִים וַיִּפְּלוּ בְּיָדָם וַיֵּשְׁבוּ בְּאָהֳלֵיהֶם עַל-כָּל-פְּנֵי מִזְרָח לַגִּלְעָד.". מכתוב זה עולה כי צורת המגורים האופיינית לשבטים נודדים הייתה באוהלים. מהפסוק בדברי הימים א', ה י', ניתן לשער כי התנחלות שבט ראובן טרם הושלמה בימי שאול.

## קישורים חיצוניים
* , בתוך: **מזרח הירדן במבט יהודי**, דפוס מוריה, התשנ"ו
*מפת נחלת שבט ראובן, אדריכם, 1590, אוסף המפות ע"ש ערן לאור, הספרייה הלאומית.
*מפת נחלת שבט ראובן, פולר, 1650, אוסף המפות ע"ש ערן לאור, הספרייה הלאומית.

## הערות שוליים

*
Anxiety (שיר של ג'וליה מייקלס)

"**Anxiety**" (בעברית: **חרדה**) הוא סינגל אשר הוקלט על ידי הזמרת ג'וליה מייקלס ביחד עם הזמרת-יוצרת האמריקאית סלינה גומז, מתוך המיני-אלבום, Inner Monologue Part 1. השיר יצא לאור ב-24 בינואר 2019, כסינגל הראשון מתוך המיני-אלבום.

השיר הגיע למקום ה-67 במצעד המוזיקה האוסטרלי.

## רקע וכתיבה
השיר נכתב על ידי ג'וליה מייקלס, סלינה גומז, סקוט האריס ואיאן קירקפטריק והופק על ידי קירקפטריק גם כן. השיר הוא שיר בסגנון הפופ, אשר משלב גם את הסינגל השני מתוך המיני-אלבום, "What a Time".

האודיו של השיר הועלה לערוץ היוטיוב של מייקלס והצליח לצבור 46 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'וליה מייקלס
קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי סלינה גומז
קטגוריה:שירים שנכתבו על ידי סקוט האריס
קטגוריה:שירים על חרדה
רועי יוזביץ'

**רועי יוזביץ**' (נולד ב-30 באפריל 1982) הוא סופר, מרצה וחוקר ישראלי רב-תחומי, בעל תואר דוקטור בהנדסת אלקטרוניקה ומדעי המחשב. יוזביץ' ידוע לציבור הרחב בעיקר בזכות הרצאותיו, סרטיו הלימודיים וספריו העוסקים במצוינות והשכלה.

## ביוגרפיה
[ממוזער|יוזביץ' עם פרופסור [דן שכטמן בטקס המענק מקרן וולף]]
יוזביץ' נולד בישראל, שירת כקצין בחיל האוויר בשנים 2005–2008, בעל תואר ראשון בהנדסת אלקטרוניקה מאוניברסיטת תל אביב. בשנת 2018 קיבל תואר דוקטור להנדסת חשמל ומחשבים באוניברסיטת אריאל על עבודת מחקר בהנחיית פרופסור בועז בן משה.

משנת 2012 מלמד באוניברסיטת אריאל, כיהן בעבר כמנהל פרויקט הלוויין הזעיר החברתי הראשון בישראל, במסגרת מעבדת KCG באוניברסיטת אריאל. תחומי המחקר שלו כוללים בין היתר בינה מלאכותית, שיפור דיוק GPS, יעילות אבחונים פסיכולוגיים ושיפור מיומנויות למידה. על אחד ממחקריו יוזביץ' זכה בשנת 2017 במלגת וולף לקידום המדע והאומנות.

בנוסף לפעילותו האקדמית מרצה בכנסים של חברות וארגונים, בהם הוא מעביר הרצאות וסדנאות בנושאי בינה מלאכותית, מצוינות ולמידה מקוונת. יוזביץ' מעביר הרצאות גם לקהל הרחב ולנוער שוחר מדע. בשנים 2010–2018 שיתף פעולה באופן הדוק עם תוכנית עתידים מטעם מכון ברנקו וייס, בעיקר בהקשר קידום נוער הפריפריה.

מאז שנת 2005 מעלה מופעי בידור ואומנות חושים בהפקות שונות.

בשנת 2007 כתב והוציא לאור את הספר "ראש גדול - הישגיות, הנאה והבלתי אפשרי". הספר עוסק במצוינות, מתוך סקירה של מחקרים וספרים בתחומי מדעי החברה והמתמטיקה. הספר זכה לשבחים מזוכי פרס נובל פרופסור ישראל אומן, פרופסור אהרן צ'חנובר, פרופסור דן אריאלי, פרופסור טל בן שחר ועוד. בשנת 2017 הוציא לאור את הספר "מהפכת ההשכלה" בהוצאת ידיעות ספרים. הספר עוסק בשיפור מיומנויות למידה עצמאית עם דגש על השכלה מקוונת. בשנת 2019 יצא לאור הספר "האמת הלא נעימה על אינטליגנציה", בו ד"ר יוזביץ' מציג את מחקרו בתחום האינטליגנציה האנושית, מתוך נקודת מבטו של מומחה לבינה מלאכותית. בשנת 2021 יצא לאור ספרו ״הצלחה בלימודים״.

בשנת 2020 עלה הקורס הדיגיטלי שלו, "אלגוריתמי ניווט ושערוך מיקום" לאתר קמפוס IL ובשנת 2021 עלה הקורס לפלטפורמת edX העולמית.

יוזביץ מגיש פודקאסט פילוסופי בו הוא מראיין מדענים ואנשי רוח שונים.

בנוסף הוא מעביר ביישובו מדי שבוע שיעור במורה נבוכים אשר מועלה ליוטיוב ולאפליקציות הפודקאסטים.

### חיים אישיים
נשוי ואב לארבעה ילדים, מתגורר בנופים.

## ספריו
* **ראש גדול - הישגיות, הנאה והבלתי אפשרי**, הוצאת לודי, 2007
* **מהפכת ההשכלה**, הוצאת ידיעות ספרים, 2017
* **אינטליגנציה - האמת הלא נעימה**, הוצאת לודי, 2019
***הצלחה בלימודים**, הוצאת לודי, 2021

## קישורים חיצוניים

* מהפכת ההשכלה, ראיון עם ורדה רזיאל ז'קונט ב-103FM
* 

### על ספריו
* 
* ד"ר דוד יששכרי, מהפכת ההשכלה, באתר נוריתה, 9 ביולי 2017
* 
* אינטליגנציה, האמת הלא נעימה, ביקורת על הספר בבלוג תמריץ

## הערות שוליים

קטגוריה:סופרים ישראלים
קטגוריה:מחברי ספרי מדע פופולרי
קטגוריה:בוגרי אוניברסיטת תל אביב
קטגוריה:בוגרי אוניברסיטת אריאל בשומרון
קטגוריה:סגל אוניברסיטת אריאל בשומרון: הנדסה
קטגוריה:נופים: אישים
קטגוריה:ישראלים שנולדו ב-1982
A Year Without Rain Tour

**A Year Without Rain Tour** (בעברית: **סיבוב ההופעות "שנה ללא גשם"**) הוא סיבוב ההופעות השני של הלהקה האמריקאית סלינה גומז & הסצנה. סיבוב ההופעות החל ב-20 באוקטובר 2010, והסתיים ב-14 במאי 2011.

סיבוב הופעות זה התקיים שנה לאחר סיבוב ההופעות "Live in Concert" שהחל ב-15 בנובמבר 2009.

## רשימת השירים

# "Round & Round"
# "Rock God"
# "Kiss & Tell"
# "More"
# "Love Is a Battlefield"
# "Off the Chain"
# "The Way I Loved You"
# "Parachute" (גרסת כיסוי של שריל קול)
# "A Year Without Rain"
# "" (גרסת כיסוי של פיקסי לוט)
# "Intuition"
# "Falling Down"
# "In My Head"
# "Tell Me Something I Don't Know"
; הדרן
# "Naturally"
# "Magic"

## תאריכי הופעות

## קישורים חיצוניים

## הערות שוליים

קטגוריה:סיבובי הופעות מ-2010
קטגוריה:סיבובי הופעות מ-2011
קטגוריה:סיבובי הופעות של סלינה גומז & הסצנה
Selena Gomez & the Scene: Live in Concert

**Selena Gomez & the Scene: Live in Concert** (בעברית: **סלינה גומז & הסצנה: בהופעה חיה**) הוא סיבוב ההופעות הראשון של הלהקה האמריקאית סלינה גומז & הסצנה. סיבוב ההופעות החל ב-15 בנובמבר 2009, והסתיים ב-10 באוקטובר 2010.

סיבוב הופעות זה נועד לקדם את אלבום הבכורה של הלהקה, Kiss & Tell, שיצא בשנת 2009.

## רשימת השירים

#"Kiss & Tell"
#"Stop & Erase"
#"Crush"
#"Naturally"
#"I Won't Apologize"
#"More"
#"The Way I Loved You"
#"I Want It That Way"
#"I Don't Miss You at All"
#"Tell Me Something I Don't Know"
#"Falling Down"
#"Hot n Cold"

;הדרן:

#"I Promise You"
##"Magic"

## תאריכי הופעות

## קישורים חיצוניים

## הערות שוליים

קטגוריה:סיבובי הופעות מ-2009
קטגוריה:סיבובי הופעות מ-2010
קטגוריה:סיבובי הופעות של סלינה גומז & הסצנה
אין מוצא (שיר)

"**אין מוצא**" הוא שיר שביצע הזמר אדם ויצא לאור בשנת 1987.

## רקע
את הקריירה כזמר עצמאי החל אדם בצרפת בתחילת שנת 1986, תחת שם הבמה, "כריס לייף". הוא הקליט שלושה שירים באנגלית, שלא קיבלו תשומת לב, ביניהם את השיר "No More Light". את המילים לשיר כתבו אנתוני גיבר וסם סימפסון, והלחין מיץ' הילר. כששב אדם לישראל, הוא הקליט גרסה שתורגמה לעברית בשם "אין מוצא", על ידי יואב גינאי. השיר עובד על ידי יזהר אשדות, ונכלל באלבום הבכורה של אדם "סוד".

הגרסה בעברית זכתה להצלחה רבה, והשיר נחשב לבין המזוהים ביותר עם הזמר אדם.

אדם סיפר על הוצאת הגרסה העברית לשיר: "כשהגעתי לחופשה בישראל הקלטנו לשם שעשוע את 'אין מוצא' שהוא הגרסה העברית ל-"NO MORE LIGHT"' וזה תפס והצליח".

יואב גינאי סיפר על כתיבת הגרסה העברית לשיר: "בעיני רוחי עלתה ניו יורק שבה למדתי שנתיים קודם לכן". "אין מוצא" נכתב בתוך כמה שעות ומתאר את התפוח הגדול, עיר החטאים מלאת ההזיות והחלומות. הגעתי להקלטה בתל אביב וראיתי איך המילים שלי מושרות בפעם הראשונה. התמלאתי התרגשות".

במצעד השנתי לשנת תשמ"ז (1987) של רשת ג' הגיע השיר למקום השביעי, ואדם זכה בתואר "זמר השנה".

בשנת 2024, גל תורן הקליט גרסת כיסוי של השיר לפרסומת של בנק לאומי.

## קישורים חיצוניים

## הערות שוליים

קטגוריה:שירי אדם
קטגוריה:שירים בעברית
קטגוריה:שירים שתורגמו מאנגלית לעברית
קטגוריה:שירים שנכתבו על ידי יואב גינאי
קטגוריה:סינגלים בהוצאת הד ארצי
אינגריד שולרוד

**אינגריד שולרוד** (בנורווגית: **Ingrid Schulerud**; נולדה ב-8 ביולי 1959) היא דיפלומטית נורווגית.

## ביוגרפיה
שולרוד נולדה באוסלו כבתו של הסופר מנץ שולרוד. במהלך לימודי התיכון, בגיל שבע עשרה, הכירה לראשונה את בעלה, אותו היא הביסה בבחירות למועצת התלמידים הארצית של נורווגיה.

ב-1987 התחתנה עם ינס סטולטנברג, ולזוג נולדו בן ובת.

ב-1990 קיבלה תפקיד בשגרירות נורווגיה בבודפשט, אך עקב עבודתו של בעלה נאלצה אחרי זמן קצר לוותר על התפקיד.

ב-2000 עם היבחרו של בעלה לראש ממשלת נורווגיה נהייתה לאשת ראש הממשלה. בכהונתו הראשונה כמעט ולא התלוותה אליו באירועים רשמיים, ובחרה להתרחק מהתקשורת.

היא עבדה כמנהלת בתחום של האזור הכלכלי האירופי במשרד החוץ הנורווגי.

ב-2015 מונתה לשגרירת נורווגיה בבלגיה, תפקיד שבו כיהנה עד 2019.

## קישורים חיצוניים

*

## הערות שוליים

קטגוריה:בני זוג של מנהיגי מדינות
קטגוריה:בני זוג של פוליטיקאים נורווגים
קטגוריה:שגרירות
קטגוריה:שגרירי נורווגיה
קטגוריה:שגרירים בבלגיה
קטגוריה:נורווגיות שנולדו ב-1959
קטגוריה:נורווגים שנולדו ב-1959
מנגיונדה

**מנגיונדה** (בקוריאנית: **만경대구역**) הוא רובע של פיונגיאנג, בירת קוריאה הצפונית. בעבר זה היה כפר שסופח לעיר בספטמבר 1959. בשטח מוקף בגבעות, שהגבוהה מהן נקראת "גבעת מנגיודה" - "גבעת עשרת אלפים נופים". כפר זה היה מקום לידה של קים איל-סונג, מייסד המדינה.

הרובע בנוי ממספר אזורים עם רבי קומות בהם מתגוררים אנשי התרבות והתקשורת וכולל 26 שכונות. בין הבניינים הבולטים ניתן לציין:

* ארמון הנוער הגדול בעיר שכולל בין היתר אולם תיאטרון ל-2000 מקומות ישיבה.
* אוניברסיטה צבאית לקצינים שנוסדה בשנת 1948.
* פארק שעשועים שנפרס על שטח של כ-700 דונם.
* בית ספר יוקרתי לחברי המעמד העליון. בוגרי בית ספר זה מהווים כ-30% מהנהגת המפלגה הקומוניסטית.
* אנדרטה במקום לידתו של קים איל-סונג.
* מלון צ'ונגון.

## קישורים חיצוניים

* אנדרטת קים איל-סונג
## הערות שוליים

קטגוריה:פיונגיאנג
הרכבת התחתית של שאנגחאי

**הרכבת התחתית של שנגחאי** (במנדרינית: **上海地铁**) היא רשת רכבת תחתית המהווה חלק ממערכת התחבורה הציבורית של העיר שאנגחאי שברפובליקה העממית של סין. המפעילה שירותי תחבורה עירוניים ופרברים ל-14 מתוך 16 המחוזות העירוניים שלה.

## היסטוריה
ימין|ללא מסגרת|477x477 פיקסלים|תרשים המציג את ההיסטוריה של הרכבת התחתית של שאנגחאי

## קווים
במערכת הרכבת התחתית פועלים כיום 16 קווים הממוספרים מ־1 עד- 16 ומסומנים במפה על ידי צבעים האופייניים להם.

רוב הקווים במערכת נוסעים כל אחד במסילה נפרדת משלו, ולכן שמו של הקו משמש לא רק לקו אלא גם לשם המסלול, יוצא מן הכלל הוא הקטע בין תחנת "הונג קיאו" לתחנת "באושן" שמשמש את קווים 3 ו-4 באותה מסילה.
מרכז|ממוזער|650x650 פיקסלים|הרכבת התחתית של שאנגחאי

## תחנות
שמאל|ממוזער| קו 4
שמאל|ממוזער| קו 10

תחנות המערכת בנויות בצורה הדומה לתחנות הרכבת התחתית בלונדון. כך שלכל קו יש מסילות מיוחדות משלו ורציפים משלו.

## מערכת כרטיס
שמאל|ממוזער| תחנת דבאיישו

קובץ:Line1 Ticket used before 1997.JPG|כרטיס קו 1 נעשה בשנים 1995–1997
קובץ:Line 1 ticket used after 1997.JPG|כרטיס קו 1 נעשה בשנים 1997–1999
קובץ:Line 3 Ticket.JPG|כרטיס קו 3 שימש לפני 2003
קובץ:Line5 Ticket.JPG|קו 5 שימש לפני 2005


## מפה

## קישורים חיצוניים

* 

קטגוריה:דפים עם תרגומים שלא נסקרו
קטגוריה:סין: רכבות תחתיות
קטגוריה:שאנגחאי
Without Me (שיר של הלסי)

"**Without Me**" (בעברית: "**בלעדיי**") הוא סינגל שהוקלט על ידי הזמרת-יוצרת האמריקאית הלסי. השיר יצא לאור ב-4 באוקטובר 2018, על ידי חברת התקליטים קפיטול רקורדס, כסינגל ראשון מתוך האלבום, Manic.

השיר הגיע למקום הראשון במצעד הבילבורד הוט 100, והשלישי במצעד הסינגלים הבריטי.

## רקע וכתיבה
השיר נכתב על ידי הלסי, לואי בל, בריטני אמרדיו, איימי אלן, טימבלנד, סקוט סטורץ' וג'סטין טימברלייק והופק על ידי לואי בל. שיר זה נחשב לשיר הסולו הראשון של הלסי אשר הצליח לכבוש את פסגת מצעד הבילבורד הוט 100.

בנוסף לכך, עלה השיר לרשת הזרמת המדיה ספוטיפיי, בסמוך לצאתו.

## וידאו קליפ
הווידאו קליפ המלא של השיר הועלה לערוץ היוטיוב של הלסי ב-29 באוקטובר 2018, כמה שבועות לאחר שיצא כסינגל. הקליפ בוים על ידי קולין טילי. כמו כן, הוציאה הלסי עבור השיר גם קליפ שיווקי שפורסם לראשונה בספוטיפיי.

נכון לספטמבר 2020, מונה הצפיות של הקליפ עומד על כ-427 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי הלסי
קטגוריה:שירים באנגלית
קטגוריה:שירים שנכתבו על ידי איימי אלן
קטגוריה:שירים שנכתבו על ידי ג'סטין טימברלייק
קטגוריה:שירים שנכתבו על ידי הלסי
קטגוריה:שירים שנכתבו על ידי טימבלנד
קטגוריה:שירים שנכתבו על ידי לואי בל
קטגוריה:שירים שנכתבו על ידי סקוט סטורץ'
קטגוריה:שירים שהופקו על ידי לואי בל
קטגוריה:וידאו קליפים שבוימו על ידי קולין טילי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירים זוכי פרס המוזיקה האמריקאית
קטגוריה:שירי יהלום בארצות הברית
קטגוריה:שירי יהלום במקסיקו
אגרלווה

**אגרלווה** (בהונגרית: **Egerlövő**) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית אגרלווה קטנה משמעותית בעשרות השנים האחרונות, מ-633 תושבים בשנת 1990 עד 491 תושבים בשנת 2018 (ירידה של כ-22%).

באגרלווה חיו מעט יהודים ובמקום קיים בית קברות יהודי.

## קישורים חיצוניים

* נתוני הכפר באתר הלמ"ס ההונגרי

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הונגריה: כפרים
קטגוריה:מחוז בורשוד-אבאוי-זמפלן
חלימה עדן

**חלימה עדן** (באנגלית: **Halima Aden**; נולדה ב-19 בספטמבר 1997) היא דוגמנית אמריקאית-סומלית. עדן התפרסמה כאשר הייתה לאישה הראשונה שלבשה חג'אב בתחרות מיס מינסוטה ארצות הברית, בה היא הגיעה לחצי הגמר. כן בעקבות השתתפותה בתחרות הוחתמה עדן על חוזה בחברת IMG Models .

## ביוגרפיה
עדן נולדה במחנה הפליטים קקומה בקניה. בגיל שש עברה לארצות הברית והתיישבה בסנט קלאוד, מינסוטה, שם היא למדה בבית הספר התיכון אפולו. לאחר מכן למדה באוניברסיטת סנט קלאוד. 

בשנת 2016, זכתה עדן לתשומת לב תקשורתית לאומית אחרי שהתחרתה בתחרות של מינסוטה מיס ארצות הברית, והייתה המתחרה הראשונה שלבשה שם בורקיני וחג'אב. בעלי דעה ראו בכך צעד לקראת גיוון בתעשיית הדוגמנות.

בשנה שלאחר מכן, חתמה עדן על חוזה לשלוש שנים עם התחדשות עם חברת IMG Models. בחודש פברואר 2017, היא עשתה את הופעת הבכורה שלה בשבוע האופנה בניו יורק. מאוחר יותר היא הייתה שופטת ראשית בתחרות מיס ארצות הברית 2017.

עדן הולבשה על ידי מעצבים רבים, ביניהם מקסמרה ואלברטה פרטטי. ב־2016 היא השתתפה גם בשבוע האופנה של מילאנו ובשבוע האופנה הצנועה של לונדון. עדן מדגמנת עבור אמריקן איגל ועבור החברה הבריטית גלמור.

עדן היא דוגמנית החג'אב הראשונה שצעדה במסלולים בינלאומיים והראשונה שחתמה בחברת ענק. ביוני 2017, הפכה עדן לדוגמנית הראשונה הלובשת חג'אב על השער של המגזינים Vogue Arabia ,Allure והמגזין הבריטי Vogue.

במאי 2019, היא הפכה לראשונה שמופיעה בחג'אב בגיליון בגדי הים של ספורטס אילוסטרייטד.

## קישורים חיצוניים

קטגוריה:מוסלמים אמריקאים
קטגוריה:דוגמניות אמריקאיות
קטגוריה:משתתפות בתחרויות יופי אמריקאיות
קטגוריה:אמריקאים ממוצא סומלי
קטגוריה:מהגרים מקניה לארצות הברית
קטגוריה:בוגרי אוניברסיטת המדינה של סיינט קלוד
קטגוריה:אמריקאיות שנולדו ב-1997
קטגוריה:אמריקאים שנולדו ב-1997
WikiScanner

ממוזער|טקסט=וירג'יל גריפית', מייסד אתר מסד הנתונים הציבורי, WikiScanner|וירג'יל גריפית', מייסד אתר מסד הנתונים הציבורי, WikiScanner
**WikiScanner** היה מסד נתונים ציבורי שפעל בין 2007 ל-2016, והכיל קישורים למיליוני עריכות אנונימיות בוויקיפדיה לארגונים אשר מהם בוצעו לכאורה העריכות, על ידי הצלבה של מידע על העריכות עם נתונים על טווח כתובות ה-IP של הארגונים המחזיקים בכתובות ה-IP הללו. האתר נוצר על ידי וירג'יל גריפית', חוקר אורח במכון סנטה פה שבניו מקסיקו.

בחלק השאלות הנפוצות של האתר, הצהיר גריפית שהוא מאמין שהאתר יכול לסייע להפוך את ויקיפדיה לאמינה יותר בנושאים שנויים במחלוקת. הוא גם ציין שמעולם לא הועסק על ידי קרן ויקימדיה, וטען כי עבודתו ב-WikiScanner הייתה "100% לא מסחרית". ב-21 בדצמבר 2012 פרסמה קבוצת מחקר של Fondazione Bruno Kessler  גרסת קוד פתוח של WikiScanner בשם WikiWatchdog.

באמצעות WikiScanner התברר כי דברי ביקורת ומידע שלילי אודות גופי ממשל וארגונים שונים נמחק לעיתים קרובות מערכי ויקיפדיה, ושהשינויים הללו בוצעו מהמחשבים של גופי הממשל (בין היתר על ידי הממשל האמריקני, האוסטרלי, וכו') וארגונים שונים (מיקרוסופט, אפל, פפסי, וכו').

ב-4 באוקטובר 2016 סגר גריפית את האתר, משום שלטענתו עלות אירוח האתר הייתה יקרה מדי עבורו.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אתרי אינטרנט שהושקו ב-2007
קטגוריה:אנציקלופדיית ויקיפדיה
אצטדיוני כדורגל בבלארוס

להלן **רשימת [[אצטדיון|אצטדיוני]] [[כדורגל]] [[בלארוס]]**, מסודרים לפי קיבולת: 
## אצטדיונים פעילים

## ראו גם
* אצטדיוני כדורגל ברוסיה
* אצטדיוני כדורגל בישראל

*
הירו פיינס טיפין

**הירו בורגארד פוקנר פיינס טיפין** (באנגלית: **Hero Beauregard Faulkner Fiennes Tiffin**; נולד ב-6 בנובמבר 1997) הוא שחקן קולנוע ודוגמן אנגלי. ידוע בעיקר בשל תפקידו בתור טום רידל בסרט "הארי פוטר והנסיך חצוי-הדם", בתור הרדין סקוט בסדרת הסרטים של "אחרי ש..." ובזכות הופעתו בסדרה הדרמה "מוגנים".

## ביוגרפיה
פיינס טיפין נולד בלונדון, בממלכה המאוחדת, בנם של במאית הקולנוע מרתה פיינס  ושל צלם הקולנוע ג'ורג' טיפין. אמו אף זכתה למועמדות בפרסי האקדמיה הבריטית לאמנויות הקולנוע והטלוויזיה. יש לו אח גדול בשם טיטאן ואחות צעירה בשם מרסי. סבא רבא שלו היה התעשיין סר מוריס פיינס , ואילו דודיו הם השחקנים רייף פיינס וג'וזף פיינס. סבו וסבתו מצד אמו היו הצלם והמאייר מארק פיינס  והסופרת ג'ניפר לאש .

## קריירה
בשנת 2008 השתתף בסרט "Bigga Than Ben". שנה לאחר מכן גילם את דמותו של טום רידל בן ה-11 בסרט שובר הקופות "הארי פוטר והנסיך חצוי-הדם". בשנת 2012 השתתף בסרט "שלווה פרטית", שם גילם את צ'רלי הצעיר. ארבע שנים לאחר מכן, שיחק בסרט "Possession With Intent To Supply". לאחר שנה, השתתף בסרט קצר שיצא בחסותה של רשת האופנה השוודית H&M.

במהלך שנת 2018 השתתף במספר פרקים בסדרות הטלוויזיה "מוגנים" ו"המנהרה". בשנת 2019 גילם את התפקיד הראשי בסרט "אחרי ש...", אשר גרף בקופות כ-50 מיליון דולר בסך הכל. באותה השנה אף השתתף במספר פרקים בסדרה "Cleaning Up" בתפקיד ג׳ייק.

בשנת 2020, השתתף בסרט המשך של ״אחרי ש…״ הנקרא ״אחרי שנפגשנו״.

ב-2021 בעוד סרט המשך ״אחרי שהתאהבנו״.

ב-2022 ״אחרי שאי פעם שמחנו״.

וב-2023 בסרט האחרון לסדרה ״אחרי הכל״.

בשנת 2022 שיחק בסרט האקשן ההיסטורי "לוחמת" בבימויה של ג'ינה פרינס בית'ווד 

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:דוגמנים אנגלים
קטגוריה:זוכי פרס בחירת הנוער
קטגוריה:אנגלים שנולדו ב-1997
יעל מרקוביץ

**יעל מרקוביץ** נולדה ב־15 בספטמבר 1984) היא דוגמנית ישראלית־אמריקאית.

## ראשית חייה
יעל מרקוביץ נולדה בחיפה.

## קריירה
### דוגמנות
מרקוביץ הוצגה באתרי אינטרנט כגון: מקסים, Askmen, ו־IGN. בנוסף, מרקוביץ הוצגה בשער מגזין Venus, The Jewish Journal of Greater Los Angeles. ב־2013, הוצגה בשער המגזין הישראלי "שבוע ישראלי", ובאותה שנה הוצגה גם במגזין 303 של דנוור, וגם בעיתון הלאומי "ידיעות אמריקה (של "ידיעות אחרונות"). גם העיתון "ישראל פוסט" (אז היה שמו של עיתון "מעריב הבוקר"), הציג אותה.

## תחרויות
### מיס סופרנשיונל ישראל 2011
מרקוביץ הוכתרה ל"מיס סופרנשיונל ישראל" 2011 והמשיכה לייצג את ישראל במסגרת התחרות השנתית השלישית של מיס סופרנשיונל, שהתקיימה בפלוק שבפולין ב־26 באוגוסט 2011. היא נושאת את התואר על היותה העלמה הישראלית העל־לאומית הראשונה.

### מיס אינטרנשיונל ישראל 2012
מרקוביץ הוכתרה ל"מיס אינטרנשיונל ישראל" 2012. לאחר שבע שנות היעדרות, עשתה ישראל את הופעתה הראשונה בתחרות מיס אינטרנשיונל 2012. מרקוביץ ייצגה את ישראל בתחרות מיס אינטרנשיונל ה־52 ב־21 באוקטובר 2012 באוקינאווה, יפן.

### מיס גרנד אינטרנשיונל ישראל 2013
יעל הוכתרה למיס גראנד אינטרנשיונל ישראל 2013, והיא הייתה אמורה לייצג את ישראל בתחרות הבינלאומית הראשונה של מיס גראנד אינטרנשיונל ב־19 בנובמבר 2013, בבנגקוק, תאילנד. עם זאת, סוכנות דוגמנות המייצגת אותה, הוציאה אותה מהתחרות בגין חוסר הסכמה בינה לבין המארגנים. אעל אף שלא התחרתה, היא עדיין מחזיקה את התואר "מיס גרנד אינטרנשיונל ישראל" הראשונה.

## מחלוקת
ב־26 במרס 2013 פרצה מחלוקת כאשר מרקוביץ פרסמה את החוויה השלילית שלה עם ארגון מיס סופרנשיונל ואת ביקורה בפולין, באתר התחרות המפורסם, Missosology.com. הכתבה עלתה לכותרות בישראל ומשכה אליה עשרות ערוצי תקשורת ישראליים, כמו ynet ושבוע ישראלי, ששיתפו את חווייתה של מרקוביץ על ידי פרסום ראיון מפורט יותר בעברית.

ב־29 במרס 2013 הסתייג ארגון מי סופרנשיונל על ידי פרסום בדף הפייסבוק שלהם, בתגובה לטענות. הודעות אלה פורסמו באתר האינטרנט של מיסוסולוגיה יחד עם תגובה שניתנה על ידי מרקוביץ.

בשבוע שלאחר מכן המשיכה התביעה נגד ארגון מיס סופרנשיונל לבנות נגדם. הם הוכנסו לאור הזרקורים לאחר שפורסמו בדף הפייסבוק שלהם, שמותיהם של שנים עשר מנהלים ארציים ומדינותיהם, שלכאורה לא שילמו את דמי הזכיינות.

## חיים אישיים
מרקוביץ היא ממוצא פולני, סורי וטורקי.

היא מחזיקה בספא בבוורלי הילס, קליפורניה, והיא הבעלים הבלעדי.

מרקוביץ הקימה את ארגון מיס ישראל. ארגון מיס ישראל מחזיק בזיכיונות של מיס אינטרנשיונל ומיס גרנד ישראל.

## קישורים חיצוניים

* 

## הערות שוליים

קטגוריה:חיפה: אישים
קטגוריה:דוגמניות יהודיות
קטגוריה:דוגמניות ישראליות
קטגוריה:דוגמנים ישראלים
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:דוגמניות אמריקאיות
קטגוריה:דפים עם תרגומים שלא נסקרו
קטגוריה:בוגרי מכללת סנטה מוניקה
קטגוריה:ישראליות שנולדו ב-1984
קטגוריה:ישראלים שנולדו ב-1984
קטגוריה:בוגרי אוניברסיטת המדינה של קליפורניה בדומינגז הילס
ה'תשצ"ה

## אירועים צפויים
* כ"ו בחשוון - סיום המחזור ה-15 של לימוד הדף היומי

## לוח שנה

### מאפייני לוח השנה
רמת פוסטר

**רמת פוסטר** (באנגלית: **Foster Plateau**) היא רמה בצפונה של ארץ גרהאם שבאנטארקטיקה.  

שטחה של הרמה 210 קמ"ר. גובהה של הרמה 1,898 מטרים מעל פני הים.

הרמה ממוקמת בין קרחון דריגלסקי וקרחון הקטוריה. 

הרמה גובלת ברמת פורבידן שמדרום לה וברמת הרברט שמצפון לה. 

## היסטוריה
### גילוי הרמה

הרמה צולמה מן האוויר לראשונה על ידי משלחת הסקר האווירי של שטחי חסות איי פוקלנד, שחקרה את אנטארקטיקה בעונת המחקר 1957–1956.  

הרמה מופתה מתוך תצלומים אלה על ידי סקר שטחי חסות איי פוקלנד.  

### מקור השם

שמה של הרמה ניתן לה על ידי הוועדה המייעצת לשמות אנטארקטיים של בריטניה, בשנת 1960. 

הרמה נקראת על שמו של ריצ'רד א. פוסטר (Richard A. Foster) שעמד בראש סקר שטחי חסות איי פוקלנד, בתחנת האי דאנקו, בין השנים 1957 - 1956.

## לקריאה נוספת

• Damien Gildea, **[https://books.google.co.il/books?id=mLHtBgAAQBAJ&pg=PT26&lpg=PT26&dq=%22Foster+Plateau%22&source=bl&ots=8ICo_Jq_Tf&sig=ACfU3U3x1iay_wisdL0WODcOfmJKmbsjog&hl=en&sa=X&ved=2ahUKEwiQgeviwfjhAhUCZlAKHSJ3DsUQ6AEwDHoECAYQAQ#v=onepage&q=%22Foster%20Plateau%22&f=false Antarctic Peninsula - Mountaineering in Antarctica: Travel Guide]**

## קישורים חיצוניים

* רמת פוסטר באתר הסקר הגאולוגי של ארצות הברית
* רמת פוסטר באתר הגאזט האנטארקטי המשווה SCAR של ממשלת אוסטרליה
* מפת אזור רמת פוסטר

## הערות שוליים

פוסטר
פוסטר
פוסטר
ה'תשצ"ח

## אירועים צפויים
* י"ג בשבט - באג 2038
## לוח שנה

### מאפייני לוח השנה